המרכז האקדמי לב ע"ר ("**המזמין**"/"**המרכז**")

**מודיע בזאת על עריכת מכרז פומבי מס' 01-2022 לאספקת רישיונות של ערכות מוצרי מיקרוסופט – רישיונות פקולטה**

1. **מהות ההתקשרות:**

רכישת רישיונות של ערכות מוצרי Microsoft רישיונות פקולטה עפ"י מפתח חישוב – Microsoft ישראל וכן רישיונות ספציפיים על פי הזמנה במהלך תקופת ההתקשרות בהתאם למפרט וצפי רישיונות המצ"ב **כנספח** **א'** להזמנה למכרז, ובהתאם להוראות מסמכי המכרז וההסכם המצ"ב לו ("**השירותים**").

1. **תקופת ההתקשרות:**

תוקף הרישיונות יהיה למשך 36 חודשים ממועד הזמנת הרכש הראשונה בידי המזמין.

1. **תנאי סף להגשת הצעות:**

**א. המציע הינו משווק מורשה של חברת Microsoft לאספקת רישיונות פקולטה למוסדות אקדמיה.**

על המציע לצרף להצעתו תעודת "משווק מורשה" **בתוקף** מטעם חברת ;Microsoft

ב. ברשות המציע אישורים תקפים למועד הגשת ההצעה הנדרשים לפי חוק עסקאות גופים ציבוריים (אכיפת ניהול חשבונות ותשלום חובות מס), התשל"ו 1976 - אישור ניכוי מס ואישור על ניהול ספרים כדין;

ג. על המציע לצרף להצעתו אישור עו"ד/רו"ח בנוסח הרצ"ב;

ד. המציע צירף להצעתו **פרוטוקול שאלות ההבהרה חתום** על ידו, ככל שהופץ בידי המזמין.

1. **ניהול מו"מ:**

ועדת המכרזים תהא רשאית לנהל מו"מ עם כל מציע שהצעתו עומדת בכל דרישות מכרז זה, בהתאם לאמור בהזמנה למכרז ובהתאם להוראות חוק חובת המכרזים, תשנ"ב-1992 ותקנות חובת המכרזים (התקשרויות של מוסד להשכלה גבוהה), תש"ע-2010.

1. **המקום להגשת הצעות:**

את הצעת המציע יש להכניס למעטפה סגורה עליה יירשם " הצעה לרכישת רישיונות של ערכות מוצרי Microsoft ", ולשלשל המעטפה לתיבת המכרזים המוצבת בלשכת מנכ"ל שבבניין מנהלה בקמפוס המזמין שברחוב הוועד הלאומי 21 ירושלים, כשהיא סגורה.

1. **המועד אחרון להגשת הצעות**:

את ההצעה יש להגיש לכל המאוחר עד ליום חמישי, **כ"ג אדר א' התשפ"ב, 24.2.22 עד השעה 12:00**.

הצעות שיוגשו לאחר מועד זה, לא יתקבלו.

המרכז האקדמי לב ע"ר